**5. A feladat a 18. századi Magyarország népességével kapcsolatos.**

**Oldja meg a források és ismeretei segítségével a népességmozgásokra vonatkozó feladatokat!** (Elemenként 1 pont.)

****

*Betelepülés és belső vándorlás a 18. századi Magyarországon*

**a) Nevezze meg azt a népcsoportot, amelyre a következő forrás vonatkozik!** *A térképen szereplő népcsoportok közül válasszon!*

„A magam java, de a közjó érdekében is szorgalmasan és minden erővel azon

fáradozom, hogy [olyan emberekkel], akik a jelenlegi helyzetük következtében

otthonukat elhagyni és betevő falatjukat más vidéken [értsd: másik országban], […]

keresni kénytelenek, az üres helységeket népessé tegyem, […] egyúttal pedig a

közterhek és kötelezettségek ellátásáról gondoskodjam, és ami a legfőbb dolog, a

[római] katolikus vallás is inkább gyarapodhassék.” *(Károlyi Sándor folyamodványa az*

*Udvari Haditanácshoz, 1712)*

………………………………………………

**b) Melyik területre vonatkozik a következő leírás? Karikázza be a helyes válasz**

**sorszámát!**

A törökökkel szembeni visszafoglaló háborúk során csaknem elnéptelenedett területre az udvar elsősorban németeket telepített be, de bevándoroltak ide magyarok, szlovákok, románok és szerbek is. A terület lakossága így etnikai szempontból rendkívül kevertté vált.

1. Bánság / Bánát

2. Dunántúl

3. Erdély

4. Kárpátalja

**c) Karikázza be annak a két állításnak a sorszámát, amelyek igazak a 18. századi Magyarországon zajló népességmozgásokra!**

1. A legjelentősebb számban szlovákok vándoroltak be az országba.

2. A belső vándorlás jellemzően a hegyvidékekről a sík területek felé irányult.

3. Az országba érkező románok legnagyobb számban az egykori török hódoltság területére települtek be.

4. Az öntevékeny betelepülők többsége valamelyik protestáns felekezethez tartozott.

5. A 18. század végén főként az ország belső részén voltak magyar többségű területek.

**Megoldás**

**5. 18. századi népesség** (Elemenként 1 pont, összesen 4 pont.)

**a)** német(ek) (elfogadható még: sváb(ok))

**b)** 1.

**c)** 2., 5.